text: Защо Tesla може да си позволи ниски цени | Bloombergtv.bg
  Кати Ууд, главен изпълнителен директор на Ark Invest
  5 март 2019 | 15:12
  Tesla Roadster на Мартин Еберхард, директор на SF Motors Inc. и съосновател на Tesla Motors. Калифорния. 15 януари 2019. Photographer: Cayce Clifford/Bloomberg
  Илън Мъск, главният изпълнителен директор на Tesla изненада много от служителите си като обяви миналата седмица, че ще затвори повечето си магазини и ще мине само на онлайн продажби, съобщи Bloomberg, цитирайки три неназовани източника, познаващи проблема.
  Много търговци научили едва след публикацията в блога на Tesla в четвъртък вечерта, на 28 февруари 2019.
  До миналата седмица стратегията на Tesla изглеждаше ясна: експанзия. Компанията от Пало Алто, Калифорния отвори 27 нови магазина и сервизи през последното тримесечие и увеличи локациите си до 378 по света според писмо до акционерите.
  Мъск описа решението за пренасочване на продажбите онлайн със съкращаване на разходите.
  Мъск намалява кривата на технологичните разходи, каза Кати Ууд, главен изпълнителен директор на Ark Invest.
  "Така че цените би трябвало да падат. Те ще падат и ще продължават, защото пада цената на батериите".
  "Усетихме, че нещо се задава, защото той все още се конкурира с други производители, чиито разходи са силно намалени. Но в даден момент неговата цена ще падне под тяхната. Много под тяхната.
  Защото падат цените на батериите. Той си има чип за дълбоко учене, който ще му помогне с автономните коли".
  BMW е "добре позициониран", за да настигне Tesla с електрическото Mini тази година и през 2020 с iX3, каза главният изпълнителен директор Харалд Крюгер. "Но разбира се, ние напредваме стъпка по стъпка и ще трябва ежемесечно да оценяваме конкурентната си позиция".
  И.д. директор на Daimler Ола Калениус каза, че не очаква появата на Model 3 да потопи всичките им бъдещи клиенти. Докато интересът към електромобили е все още малък, все повече модели изкушават потребителите и това ще подкрепи пазара, каза Калениус. "Все по-голямото предлагане може да създаде търсене. Определено има растящ интерес и той се повишава по-бързо от всякога".
  Model S на Tesla се зарежда на Tesla станция в Лебек, Канада. 11 февруари 2019. Photographer: Patrick T. Fallon/Bloomberg.